# Marta Lambertini

Marta Lambertini (Buenos Aires, 13 de novembre de 1937 - Buenos Aires, 26 de març de 2019) va ser una compositora argentina.

## Biografia

Va néixer a San Isidro, Buenos Aires, i va estudiar amb Roberto Caamaño, Luis Gianneo i Gerardo Gandini a la Facultat d'Arts i Ciències Musicals de la Universitat Catòlica Argentina, on va graduar-se en composició l'any 1972. Va continuar els seus estudis gràcies a una beca atorgada pel Centre d'Investigacions en Comunicació Masiva, Art i Tecnologia (CICMAT) al Centre d'Investigacions de la Ciutat amb els mestres Francisco Kröpfl, Gerardo Gandini, José Maranzano i Gabriel Brncic.
Després de completar els seus estudis, Lambertini va ensenyar música a l'Escola Nacional de Música i a la Universitat Nacional de La Plata; posteriorment en el Conservatori Nacional de Música, a l'Escola de Belles Arts de Quilmes i a la Facultat de Arts i Ciències Musicals de la Universitat Catòlica Argentina, de la qual també va ser degana. Com a compositora va treballar diversos gèneres: música per a instruments solistes, música de cambra, música orquestral i òperes; un tret característic dels títols de les seves obres és que són al·legòrics i en molts casos tenen un referent literari.
Era membre de l'Acadèmia Nacional de Belles Arts des de 2007 i també de l'Acadèmia de Ciències i Arts de Sant Isidre, va participar com a jurat en diversos concursos nacionals i internacionals. Va rebre premis de la Municipalitat de la Ciutat de Buenos Aires, del Fons Nacional de les Arts (PK), i el Primer Premi Nacional de Música a obres simfòniques.
Marta Lambertini va morir de leucèmia a Buenos Aires el 26 de març de 2019.

## Selecció d'obres
### Obres escèniques

* Alice in Wonderland, opera, amb llibret de Lewis Carrol, 1989
* Hildegard, òpera de càmera, amb llibret d'Elena Vinelli, que reuneix l'abadessa Hildegarda de Bingen, Alma Mahler, Clara Schumann i Fanny Mendelssohn; 2002
* ¡Cenicientaaa..!, òpera, amb llibret de Charles Perrault, 2006
* Alice Through the Looking-Glass, òpera, amb textos de Lewis Carrol, 2015
* Oh, Eternidad! Ossia SMR Bach, òpera

### Obres simfòniques, instrumentals i de cambra

* Quasares for string quartet, 1971
* Galileo descubre las cuatro lunas de Jupiter, per a orquestra, 1985
* Última filmació dels anells de Saturn, per a quatre clarinets, 1991
* Reunión, quintet inspirat en el quartet La caça, de Mozart, 1994
* Humpty Dumpty, obra per a clarinet, 2009

## Premis

* 1969 - 1r Premi de Promocions Musicals per Ad Invocandun Spiritum Sanctum per a cor mixt.
* 1971 - 1r Premi de la Municipalitat de Buenos Aires per Enroque a 7 per a conjunt instrumental.
* 1972 - 1r Premi del Fons Nacional de les Arts per Quasares per a quartet de cordes.
* 1974 - Premi Nacional de Música (Regional 1, 22) per Serenata, per a conjunt instrumental.
* 1975 - 1r Premi del Fons Nacional de les Arts per Tres Poemes d'Octavio Paz per a cant i piano.
* 1976 - Premi Institut Goethe per Espais Interiors II per a conjunt instrumental.
* 1981 - 1r Premi (categoria A) d'Argentina Televisora Color ATC, per L'espasa d'Orión per a orquestra de cambra.

## Referències

* ↑ Liut, Martín «Una pionera de la música» (en castellà). La Nación [Buenos Aires], 28-06-2002. ISSN: 0325-0946 [Consulta: 30 novembre 2021].
* ↑ Sadie, Julie Anne; Samuel, Rhian (1994). The Norton/Grove dictionary of women composers (Digitized online by GoogleBooks). Retrieved 29 December 2010.
* ↑ Tyrrell, John (2001). The new Grove dictionary of music and musicians: Volume 4.
* 1 2 Artes, ANBA, Academia Nacional de Bellas. «Homenaje a Marta Lambertini», 24-06-2019. Arxivat de l'original el 2021-11-29. [Consulta: 29 novembre 2021].
* ↑ «La compositora y docente argentina Marta Lambertini fallece a los 81 años» (en castellà). Diario Lírico. [Consulta: 30 novembre 2021].
* 1 2 3 4 Guggenheim, Lorenzo «Humpty Dumpty de Marta Lambertini: una especulación sobre su génesis y significado» (pdf) (en castellà). Revista del Instituto de Investigación Musicológica "Carlos Vega", 28, 2014, pàg. 187-207 [Consulta: 30 novembre 2021].
* ↑ Factory, Troop Software. «Marta Lambertini | Fundación Konex» (en castellà). [Consulta: 29 novembre 2021].
* ↑ Artes, ANBA, Academia Nacional de Bellas. «Fallecimiento de Marta Lambertini», 26-03-2019. Arxivat de l'original el 2021-11-30. [Consulta: 30 novembre 2021].
* ↑ Casullo, Eduardo F. «Hildegard, Fanny, Clara y Alma según Marta Lambertini» (en castellà). Mundoclasico.com, 18-07-2002. [Consulta: 29 novembre 2021].
* 1 2 Monjeau, Federico. «Marta en el País de las maravillas» (en castellà). Clarín, 30-03-2019. [Consulta: 30 novembre 2021].
* ↑ «Marta Lambertini - Compositora». [Consulta: 29 novembre 2021].